b'\n_START_ARTICLE_\nUma Devi Badi\n_START_SECTION_\nBiografia\n_START_PARAGRAPH_\nVa n\xc3\xa9ixer a Thapagaun, al districte de Salyan, al Nepal. Va exercir la prostituci\xc3\xb3 de jove, la \xc3\xbanica professi\xc3\xb3 que la casta Badi podia exercir en aquella \xc3\xa8poca._NEWLINE_Als 21 anys es va casar amb Prem Bhatta, de la casta dels Bramans, cosa que va crear un esc\xc3\xa0ndol al pa\xc3\xads, ja que la casta Badi \xc3\xa9s de les m\xc3\xa9s baixes al Nepal i una de les consideres intocables._NEWLINE_No t\xc3\xa9 cap fill, per\xc3\xb2 ha criat dos fills de la seva germana.\n_START_SECTION_\nActivisme\n_START_PARAGRAPH_\nUma va rebutjar complir amb les expectatives de la societat nepalesa vers les dones de la seva casta i va sortir de la vida com a prostituta per treballar en b\xc3\xa9 de la seva comunitat per trobar millors oportunitats. _NEWLINE_El 2005, amb el suport d\'Action Aid, va ser la cap de l\'organitzaci\xc3\xb3 local Community Support Group i va engegar un hostal per 25 nois i noies de la casta Badi a una propietat a Tikapur, a l\'oest del Nepal. Els nois hi poden viure i van a escoles properes i reben suport en els seus estudis. L\'\xc3\xa8xit del projecte va permetre aconseguir prou fons per engegar un hostal encara m\xc3\xa9s gran, per fins a 100 nens._NEWLINE_El 2007 era la l\xc3\xadder del moviment de protesta pels dret de la comunitat Badi, conegut com "el moviment Badi dels 48 dies". Durant aquest per\xc3\xadode, es van reunir m\xc3\xa9s de 500 activistes de la casta badi a Katmand\xc3\xba, on es van fer manifestacions i accions de protesta pac\xc3\xadfica davant la seu del govern, del primer ministre i del temple Pashupatinath. Les protestes van aconseguir que el govern promulgues l\'ordre del 2005 de la Cort Suprema per millorar les condicions de vida de la casta Badi amb una llista de 26 punts a tractar. Aquests punts inclo\xc3\xafen la fi de la prostituci\xc3\xb3 i de la intocabilitat, l\'assentament de la casta, t\xc3\xadpicament n\xc3\xb2mada, registre dels seus naixements i ciutadania amb el nom de la mare pels seus fills. Despr\xc3\xa9s que no es fas cas de les seves demandes, Uma va augmentar la protesta, treien-se la part de dalt de la roba i penjant-se de la porta de la seu del govern mentre cridava esl\xc3\xb2gans. Altres dones van seguir el seu exemple i se li van afegir. Aquesta protesta va apar\xc3\xa8ixer a mitjans internacionals i va for\xc3\xa7ar al govern a reunir-se amb Uma i treballar junts._NEWLINE_El 2017 va ser elegida com a membre de l\'assemblea nacional per la prov\xc3\xadncia n\xc3\xbamero 7, al nord del Nepal. Va ser un esdeveniment hist\xc3\xb2ric, ja que va ser la primera representant mai elegida de la comunitat Badi. Es va presentar perqu\xc3\xa8 els esfor\xc3\xa7os del govern envers la casta Badi s\'havien redu\xc3\xaft i esperava accelerar els canvis treballant amb el govern._NEWLINE_El 2018 va apar\xc3\xa8ixer a la llista de la 100 Women BBC.'